Участва в Руско-турската война (1877-1878). Служи в състава на Почетния на Негово Величество конвой. Командирован е в сборния отряд с командир генерал-майор Александър Имеретински, който превзема Ловеч на 22 август 1877 г. Бие се храбро в състава на дясната колона с командир генерал-майор Владимир Доброволски. Получава тежка контузия при атаката на височините при село Пресяка, но остава в строя. Награден е със златно оръжие „За храброст“ и орден „Свети Владимир“ IV степен с мечове и бант. Повишен е във военно звание полковник от 30 август 1877 г. и е изтеглен за лечение в Русия.